ИРГЭДЭД ДАРААХ ЗӨВЛӨМЖИЙГ ХҮРГҮҮЛЖ БАЙНА.

  **Модны экологи эдийн-засгийн үнэлгээг үндэслэн хохирол тооцох /ЭЭЗҮ/**

 Байгаль орчин, аялал жуулчлалын сайдын “Ойн экологи эдийн-засгийн үнэлгээ батлах тухай” 2020 оны А/176 тоот тушаалаар ойн экологи эдийн-асгийн үнэлгээ шинэчлэгдсэн. Үүнд: 1м3 нарс модны экологи эдийн-засгийн үнэлгээ нь 3 дугаар мужид **234.634** төгрөг байна.

 Нэг шоометр модны ЭЭЗҮ-г мод, модон материалд шилжүүлэхэд бэлтгэсэн мод, модон материалын ашиглалтын гарцын дагуу дараахь итгэлцүүрийг ашиглана.

 Үүнд: **Зүсмэл материал, дүнз-2.9, Хэрэглээний бөөрөнхий мод,гуалин-1,8**

 **Туушийн мод 1.4,** **Түлээ /хуурай/-1.0,** **Түлээ /нойтон/-1.4**

 Зах банзыг хэмжихдээ банзыг 2м, 2м-ээс дээш гэж багцлан,зузаан, нимгэн, үзүүрээр нь зөрүүлэн штабилдана дараа нь багцын дундаж өндрийг урт, өргөнөөр үржүүлж сийрэг эзлэхүүнийг олно. Банзны сийрэг эзлэхүүнийг нягт эзлэхүүнд шилжүүлэхдээ 2.9 гэсэн итгэлцүүрийн ашиглана. 2м-ийн урттай зах банз 0.48, 2м-ээс дээш урттай бол 0.43 итгэлцүүрийг тус тус ашиглана.

 “Түлээний мод”

 Аливаа модны ЭЭЗҮ-г тогтоохын өмнө хуурай, нойтон, хэрэглээний болон түлээний модны алин болохыг тогтооно.

 Түлээ: Өөрийнхөө хэмжээ ба шинж чанараар зөвхөн түлшинд ашиглаж болох бөөрөнхий буюу цуулбар 1.5м урттай тайрагдаж бэлтгэгдсэн мод байна.

 Жишээ: Түлээний мод гэж бэлтгэгдсэн эрхийн бичигт нарс, хуурай түлээ 4.4м3 гэж заасан тул 1м3 нарс 234.634 төгрөг

 **Итгэлцүүр 1.0,** **234.634 х1.0 = 234.634 х 4.4м3 х 3 = 3.098.688 төгрөг**

 Жич: Байгаль экологид учруулсан хохирлыг Байгаль орчныг хамгаалах тухай хуулийн 49 дүгээр зүйлийн 49.1.4-д зааснаар учирсан хохирлыг ОЭЭЗ-ын үнэлгээг 3 дахин нэмэгдүүлж тооцно.

 12.8 м урттай, 2м өргөн, 2.3 м өндартэй нарсан зах ЭЭЗҮ-г тооцохдоо.

 12.8 м х 2 м өргөн х 2.3 м =58.88 м3, 58.88м3 х 2.9 = 170.752 м3

 Үүний зэрэгцээ ойгоос зулзган мод шилжүүлэн суулгах зөрчил нилээд нэмэгдэжх хандлагатай болж байна. Хууль бусаар зөвшөөрөлгүй ухаж тээвэрлэсэн 1 ширхэг өсвөр буюу зулзган модны экологи эдийн –засгийн үнэлгээг тухайн модны өндрийн хэмжээнээс хамаарч тооцно. Үүнд: 2-3 м-ийн өндөртэй нарсан зулзган модпыг тооцохдоо 1 ширхэг зулзган нарс 254.054 төгрөг

 Тэгвэл 50 ширхэг зулзган модыг зөвшөөрөлгүй тээвэрлэж явсан бол хохирлыг тооцохдоо.

 а/ Экологи эдийн засгийн үнэлгээг тооцно

 б/ түүний хохирлыг тооцохдоо экологи эдийн засгийн үнэлгээг 3дахин нэмэгдүүлж тооцно.

 Жишээ нь 3м-ээс дээш өндөртэй 50 ширхэг шилмүүст төрлийн зулзган модны экологи эдийн засгийн үнэлгээ нь

 50ш х 420.166 х 3 = 63.024.900 төгрөг